Diari Oficial de la Generalitat Valenciana


Sumari del DOGV 4740, del 27-04-2004 (2004/3922)

RESOLUCIÓ de 6 d'abril de 2004, de la Direcció General d'Ensenyament, per la qual s'autoritza la impartició d'assignatures optatives en determinats conservatoris professionals de música.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/3922


Data del document
:   06-04-2004

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * Elx
    * Torrevieja
    * València
    * Cullera
    * Alacant
    * Dénia
    * centre d'ensenyament
    * ensenyament públic
    * música

RESOLUCIÓ de 6 d'abril de 2004, de la Direcció General d'Ensenyament, per la qual s'autoritza la impartició d'assignatures optatives en determinats conservatoris professionals de música. [2004/E3922]
  
El Decret 151/1993, de 17 d'agost, pel qual s'establix el currículum dels graus elemental i mitjà de música i es regula l'accés als dits graus, a la Comunitat Valenciana, establix en l'article 11, l'oferta obligatòria en el tercer cicle del grau mitjà de les assignatures optatives de cor, piano complementari, orquestra i fonaments de composició, i igualment determina la possibilitat que els centres docents puguen proposar altres assignatures optatives, de manera que se singularitze la seua oferta educativa establint itineraris formatius segons el projecte educatiu del centre i els interessos, motivacions i necessitats de l'alumnat que va a culminar el grau mitjà.
  
A fi de possibilitar dits objectius i d'acord amb l'Orde de 10 de novembre de 1998, de la Conselleria de Cultura, Educació i Ciència, per la qual s'establixen les condicions acadèmiques per a la impartició d'estes assignatures optatives, així com el procediment per a la seua autorització, entre les quals es conferix a la Direcció General d'Ensenyament la competència per a resoldre les sol·licituds presentades.
  
Atés que l'apartat 10 de la citada Orde, preveu la data de 10 de març com a límit perquè els directors territorials de Cultura, Educació i Esport, remeten les sol·licituds que complisquen els requisits establits, per a la seua resolució per la Direcció General d'Ensenyament, resolc:
  
Primer
  
S'autoritza als centres docents que figuren en l'annex únic de la present resolució, a impartir les assignatures optatives que figuren en l'apartat corresponent a cada centre, a partir del curs 2004-2005.
  
Segon
  
L'autorització s'entendrà, en tot moment, condicionada al compliment de les condicions i requisits que establix la citada Orde de 10 de novembre de 1998, de la Conselleria de Cultura, Educació i Ciència.
  
Tercer
  
Les assignatures optatives que s'autoritzen als conservatoris de música de titularitat municipal, que hagen de ser impartides per professors que no pertanguen al claustre, hauran de reunir els requisits de titulació per a impartir la docència en els graus elemental i mitjà de música.
  
Quart
  
Els servicis d'inspecció educativa de les direccions territorials de Cultura, Educació i Esport, recolzaran la implantació d'estes ensenyances i verificaran l'aplicació de les normes que les regulen.
  
València, 6 d'abril de 2004.- El director general d'Ensenyament: Josep Vicent Felip i Monlleó.
  
ANNEX
  
1. Centre: Conservatori Professional de Música Guitarrista José Tomás. Alacant.
  
Denominació de les assignatures optatives que s'autoritzen:
  
Fonaments d'informàtica musical i edició de partitures I i II.
  
Taller de música contemporània.
  
Direcció simfonicocoral.
  
Grup instrumental de vent metall i percussió.
  
2. Centre: Conservatori Professional de Música. Cullera.
  
Denominació de les assignatures optatives que s'autoritzen:
  
Introducció a la metodologia de la investigació.
  
3. Centre: Conservatori Professional de Música Tenor Cortis. Dénia.
  
Denominació de les assignatures optatives que s'autoritzen:
  
Introducció a la direcció d'orquestra.
  
4. Centre: Conservatori Professional de Música. Elx.
  
Denominació de les assignatures optatives que s'autoritzen:
  
Improvisació musical.
  
5. Centre: Conservatori Professional de Música. Requena.
  
Denominació de les assignatures optatives que s'autoritzen:
  
Art i música.
  
Taller d'audició.
  
6. Centre: Conservatori Professional de Música Francisco Casanovas. Torrevieja.
  
Denominació de les assignatures optatives que s'autoritzen:
  
Informàtica musical.
  
Conscienciació corporal.
  
7. Centre: Conservatori Professional de Música José Iturbi. València.
  
Denominació de les assignatures optatives que s'autoritzen:
  
Introducció a la direcció de cor.
  
Terminologia musical idiomes.
  
e) CONCESSIÓ DE SUBVENCIONS ADMINISTRATIVES
  
Conselleria de Cultura, Educació i Esport